|  |
| --- |
|  **Успение на Пресвета Богородица** |
|  |
| 
Поглед на црквата |
| **македонска православна црква** |
| **Епархија** | Дебарско-кичевска |
| **Архијерејско намесништво** | Струшко |
| **Парохија** | Втора струшка |
| Местоположба |
|  |
| **Координати** | 41°21′55.1″N 20°34′20″E﻿ / ﻿41.365306° СГШ; 20.57222° ИГД﻿ / 41.365306; 20.57222Координати: 41°21′55.1″N 20°34′20″E﻿ / ﻿41.365306° СГШ; 20.57222° ИГД﻿ / 41.365306; 20.57222 |
| **Место** | Модрич |
|  **Општина** | Струга |
|  **Држава** | Македонија |
| Општи податоци |
| **Покровител** | Успение на Пресвета Богородица |
|
| Архитектонски опис |
|

**Успението на Пресвета Богородица** — главна селска црква во селото Модрич. Сместена е на околу стотина метри од сретселото.

Историја
--------

Црквата била обновена во 1894 година врз темелите од стара манастирска црква. Во ноември 2012 година, по налог од Владата на Македонија, од оваа црква биле одземени 27 вредни икони, кои биле складирани во музејските згради, а сè со цел да се спречи нивно крадење.

Архитектура
-----------

Градбата на црквата има правоаголна основа со полукружна апсида во задниот дел. Главниот влез е сместен на западната страна. Над него има застаклена слика во дрвена рамка на која е прикажано Успението на Пресвета Богородица, а над сликата има окно. До внатрешноста на црквата води и спореден влез кој е сместен на јужната страна. Јужниот и северниот ѕид содржат по три прозорци, од кои прозорецот кој е најблиску до западната страна на обата ѕида се наоѓа повисоко, додека во средишниот дел на апсидата има монофора. Објектот е изграден од варовник, а на рабовите се забележуваат камени тули. Црквата во целост е покриена со кров од ќерамиди.

Дворот на црквата е ограден со камена ограда од предната страна и во него се сместени камбанаријата, селските гробишта и фонтана. Камбанаријата има квадратна основа и е сместена непосредно од левата страна по влезот во дворот на црквата. Таа се состои од четири дела и на секоја страна од деловите има по една монофора, освен на најнискиот дел од источната страна каде што е сместен влезот. Покриена е со лимен пирамидален кров.

Галерија
--------

* Поглед на црквата со околинатаПоглед на црквата со околината
* Црквата со камбанаријата покрај патотЦрквата со камбанаријата покрај патот
* Црквата со селските гробиштаЦрквата со селските гробишта
* Западната и јужната страна на цркватаЗападната и јужната страна на црквата
* Западната страна на цркватаЗападната страна на црквата
* Сликата над влезот на цркватаСликата над влезот на црквата
* Јужната страна на цркватаЈужната страна на црквата
* Источната страна на цркватаИсточната страна на црквата
* Апсидата на цркватаАпсидата на црквата
* Камбанаријата на цркватаКамбанаријата на црквата
* Фонтана со селските гробишта во дворот на цркватаФонтана со селските гробишта во дворот на црквата
* Селските гробиштаСелските гробишта

Поврзано
--------

* Црква „Св. Никола"
* Црква „Св. Атанасиј"
* Црква „Св. Ѓорѓи"
* Црква „Св. Архангел Гаврил"
* Модрич
* Дебарско-кичевска епархија
* Струшко архијерејско намесништво
* Втора струшка парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 40. ISBN 978-608-65143-2-7.
2. ↑  „Вредните икони ќе се чуваат во музејски депоа[*мртва врска*]". *Вечер*. 20 ноември 2012.

Надворешни врски
----------------

* Црква „Успение на Пресвета Богородица" - Модрич на Ризницата ?